Šiaulių gidas

Paskaita „Kaip sukurti gerą vaizdo klipą?“
2019-10-09 17:00 (Europe/Moscow)
KINO PAMOKOS. ATVIRŲ PASKAITŲ CIKLAS
Spalio 9 d. 17 val. „Kaip sukurti gerą vaizdo klipą?“
Paskaitą skaito „Šiauliai gyvai“ komanda.
Gintaras Miltenis, Gintas Gascevičius, Darius Ančerevičius
Groja muzikos grupė „Garaže“
Spalio 16 d. 17 val. „Kaip sukurti gerą scenarijų?“
Režisierės ir scenaristės Eglės Vertelytės paskaita.
Spalio 23 d. 17 val. „Interaktyvi animacija ir kompiuteriniai žaidimai“
Medijų menininko Aivaro Gončio paskaita.

Spalio 30 d. 17 val. „Kaip kuriamas vaidmuo kine?“
Kūrybinės dirbtuvės su aktore Monika Šaltyte ir operatoriumi Dariumi Ančerevičiumi
Lapkričio 6 d. 17 val. „Kaip įgarsinti kino filmą?“
Elektroninės muzikos kūrėjo Kęstučio Venskūno paskaita.
Paskaitos vyks: Šiaulių valstybinėje kolegijoje (Aušros al. 40, Šiauliai)
Renginiai nemokami
Projektas „Šviesorasčiai“
Partneris: Šiaulių valstybinė kolegija
Pagrindiniai rėmėjai : Šiaulių miesto savivaldybė, Lietuvos kultūros taryba
Organizatorius Šiaulių kino meno klubas, tel. 8 618 29 932, el.p. kinoklubas@splius.lt

Dekoratyvinių paukščių paroda
2019-10-05 10:00 - 14:00 (Europe/Moscow)
Kviečiame visus – didelius ir mažus į dekoratyvinių paukščių parodą, kuri įvyks spalio 5 d. (šeštadienį) nuo 10:00 – 14:00 val. Lyros turguje, 1 aukšte.
Parodos lankytojams dekoratyvinius paukščius pristatys ilgametis balandžių augintojas, daugybės parodų iniciatorius, Šiaulių balandininkų klubo vadovas Rimantas Beneta ir šiaulietis, gamtininkas Valdemarassu savo egzotinias paukšteliais.
Lankytojai galės pasigrožėti romantiškaisiais paukščiais – balandžiais, papūgėlėmis, pasidalinti patarimais apie jų auginimą ir priežiūrą.

Klaipėdos Jaunimo teatro spektaklis „Graži ir ta galinga“
2019-10-04 19:00 (Europe/Moscow) | Šiaulių dramos teatras
Kas bendro tarp renesansinės gražuolės, rašytojos su skarele ir tarybinės herojės? Jos trys, pasikvietusios dar būrį draugių, veržiasi ant scenos, kad papasakotų visiems, ką reiškia būti moterimi Lietuvoje. Šalyje, kurios galva – moteris, kur žurnalas „Tik vyrams“ vis dar tyčiojasi iš emancipacijos, kur tarpukariu organizuotas mados teismas ir moteriai mylėti moterį buvo geriausia apsimetus vyru, kur romantiška meilė greitai nuvesdavo į blogąją istorijos pusę, kur vienoms pirmųjų Europoje suteikta teisė balsuoti, kur žibutės daigams vis dar sunku įsitvirtinti ir pražysti, o aktorės vis dar reikalingiausios vaidinti jaunoms mylimosioms arba jų motinoms.
Scenoje greta Astos, Ievos, Marijos, Rugilės ir Vaivos pasirodys ir Lietuvos istorijoje vietą išsikovojusios Barbora, Bona, Dalia, Julija, Marytė ir Teklė. Kartu jos papasakos, kokios yra dabartinės jaunos Lietuvos moterys ir kokia tradicija jas pagimdė. O Vyresnės kolegės primins ir tai, kokia nedraugiška moterims gali būti Lietuvos istorija: vietos joms čia ne tiek ir daug, o visos į ją prasibrovusios čia dažniausiai įsitvirtina dėl savo grožio arba galios nulemti vyrų sprendimus. Bet ką daryti, jei nori būti savo šalies istorijos dalis, nors nesi nei išskirtinė gražuolė, nei baisiai galinga? Gal sudeginti tokį moterų vaizdavimą ir atlikus raganišką šokį imtis savo darbais kurti naują tradiciją?
Tikri, tikrais faktais paremti ir išgalvoti pasakojimai spektaklio-koncerto „Graži ir ta galinga“ žiūrovus nukels ne tik į skirtingus istorinius laikotarpius, bet ir į skirtingus moters gyvenimo tarpsnius, suskambančius skirtingais muzikos stiliais. Nuoširdų susijaudinimą keis juokingos istorijos, o jas – arši ironija. Bus pasakyta tai, ko negalima sakyti ir pasijuokta iš to, kas nebūtinai juokinga. Kad sužydėjusios žibutės papuoštų išdidžias moterų, vyrų ir visų įsitaisiusių tarpe, galvas.
Kūrybinė komanda: Vaiva Kvedaravičiūtė, Rugilė Latvėnaitė, Ieva Pakštytė, Asta Zacharovaitė, Marija Žemaitytė
Dramaturgijos asistentė: Kristina Steiblytė
Kostiumų dailininkė: Rūta Lendraitytė
Šviesų dailininkas: Julius Kuršis
Garso režisierius: Laurynas Milinis

Gleb Pyšniak (violončelė) ir Pavel Giunter (perkusija) koncertas
2019-10-04 18:00 (Europe/Moscow) | „Laiptų galerija”
Spalio 4 d. (penktadienį), 18 val. Gleb Pyšniak (violončelė) ir Pavel Giunter (perkusija) koncertas. Programoje: Anatolijaus
Šenderovo (1945-2019), V.Grishin, G.Sollima, M.Williams, W.Henderickx, A.Part kūriniai. Bilietai: 7/ 3,5 Eur

Komedija „Pašėlusių moterų išpažintis“
2019-10-04 18:00 (Europe/Moscow) | Koncertų salė „Saulė”
Kelionę po Lietuvą tęsia premjera PAŠĖLUSIŲ MOTERŲ IŠPAŽINTIS su puikiai pažįstamomis, talentingosiomis TV ir teatro aktorėmis – AUŠRA ŠTUKYTE IR VITALIJA MOCKEVIČIŪTE. Aktorės žada pašėlusį ir iki ašarų juokingą spektaklį spalio 4 d. 18 val. Šiaulių koncertų salėje „Saulė“.
Jos niekada nebuvo draugės. Ir netgi pažįstamos „iš matymo“. Tai, ką mėgsta viena, kita nė iš tolo į tai nežiūrėtų. Ir kas tokias moteris galėtų vienyti? Pasodinti prie bendro stalo ir mėgautis pašėlusiomis istorijomis, audringais barniais ir… dar kai kuo?
Scenos PrimaMarija ruošiasi svarbiausiam savo gyvenimo vaidmeniui. Susikaupimas, neregėti pratimai, užsidegimas ir nerimas… Atsakingą repeticiją nutraukia valytoja, kuriai būtina įsitikinti, kad teatro grindys – švarios ir pastate nieko neliko. Mėginimas užrakinti kūrybos mekos duris baigiasi stulbinančiai – tokių istorijos vingių bei posūkių nesitikės net akiliausi žiūrovai.
Režisierius – Ričardas Vitkaitis
Pjesės autorius – Julius Paškevičius

Vaidina:
Scenos PrimaMarija – Aušra Štukytė (TV, teatro ir kino aktorė, puikiai žiūrovams atpažįstama iš populiarių TV serialų ,,Moterys meluoja geriau”, ,,Šviesoforas” ir TV laidos ,,Dviračio šou” personažų)
Valytoja – Vitalija Mockevičiūtė (TV ir teatro aktorė, puikiai žiūrovams atpažįstama iš ,,Galinos” vaidmens kultiniame seriale ,,Moterys meluoja geriau” ir TV laidos ,,Dviračio šou” personažų)
Trukmė – 1 val. 30 min.

A.Orlauskas "Sex be tabu" N-18
2019-10-03 19:00 (Europe/Moscow) | Šiaulių arena
Ar galima vyrą išmokinti būti geru meilužiu? Kaip moterį padaryti laimingą? Kokias klaidas lovoje dažniausiai daro vyrai? Ką daryti, kad vyras po gero sekso neapsiverstu ant kito šono ir neužmigtu? Ar oralinis seksas kenkia sveikatai? Kodėl vyrų ir moterų mėgiamos sekso pozos skiriasi?
Tai tik dalis klausimų, kurie dominą šiuolaikines moteris ir vyrus. Ir visi atsakymai skandalingame juodojo humoro šou „Sex Tabu be/ne Tabu“.. Tai interaktyvus šou, su stand‘up komedijos elementais ir Lietuvos literatūros klasikų poezijos perlais . Tai labai atviras, nepaprastai šmaikštus ir iki ašarų juokingas, bei savikritiškas žvilgsnis į vyrų ir moterų santykius. Tai tiesiog nepakartojamas mono spektaklis- humoro šou, kuriame pirmuoju smuiku griežia vienintelis Lietuvoje tituluotas komikas, tarptautinių humoro festivalių laureatas Artūras Orlauskas.
Kaip sako pats maestro A.Orlauskas:- Aš nevaidinu, kad seksas man neįdomus ir nemalonus, iš tiesų man malonu mylimai moteriai suteikti malonumą ir kalbu apie tai atvirai ir be tabu. Šis šou tai daugiau kaip 30 metų sceninės ir ne tik kūrybinės patirties auksinė erotinio humoro kolekcija. Tai tiesiog fainiausi ir drąsiausi humoro perlai, kurie anksčiau būdavo prieinami tik labai siauram ratui artimų draugų, kolegiškuose susibūrimuose. Aš jau seniai draugų rate leidžiu sau pamėtyti tokių „žiaurių perliukų“ ir kolegos ne kartą mane skatino visą tai perkelti į sceną, bet aš vis susilaikydavau.
Manau, kad kiekvienas projektas turi subręsti ir prinokti. Ir štai dabar „Sex Tabu be/ne Tabu“ prinoko, nes ir publika jau subrendo, iš tiesų, žiauriai atviram humoro šou. Antra vertus mano abejones išsklaidė žinomas rašytojas Sigitas Parulskis, kuris sako: – „….jau seniai seksualumas tapo mūsų viešos kasdienybės dalimi ir būtų labai davatkiška vaidinti nekaltybės amžių“.
Pirmieji žiūrovai pamatę šį šou neslėpė pasigerėjimo, nuostabos ir lengvo šoko. Viena žiūrovė FB parašė : „ Panos buvau Orlausko juodajam šou „Sex tabu be tabu“. Net neturiu žodžių, ką pasakyt, neatsimenu nieko, bet buvo taip žiauriai juokinga, kad teko bėgti į tualetą, kad neapsišlapinčiau…Vienu žodžiu piz…….ts. Mano draugas dar dabar žagsi ir žvengia vairuodamas“.
Svarbiausias dviejų dalių šou tikslas pagerinti vyro ir moters santykius, patobulinti kiekvieno žinias apie partnerių psichologines, dvasines ar anatomines būsenas ir nepamiršti, kad juokauti galima apie viską. Ypač jei tai atliekama profesionaliai, meistriškai, elegantiškai, skaniai ir tikrai juokingai. Ir nereikia vaidinti davatkų.
„Gyvenimą reikia nugyventi taip, kad būtų smagu prisiminti. Bet gėda papasakoti“-sako tarptautinių humoro festivalių laureatas, „chuliganiškas inteligentas“ A.Orlauskas ir kviečia visus šiuolaikinio progresyvaus mąstymo žmones, kurių nekamuoja kompleksai apsilankyti jo šou. Amžius neribojamas, bet kompleksuotiems ir dievobaimingiems, nerekomenduoja gydytojai ar vaistininkai. Perspėjimas! N-18. Bilieto kaina nuo 10 eur. Bilietus galite įsigyti renginio salės kasoje ir portale tiketa.lt Trukmė 1 val 30 min. be pertraukos. Pertrauka daroma tik ten kur yra kavinė ar baras.

Lietuvos tapytojos abstrakcionistės Arūnės Tornau personalinės parodos „Netvarios būsenos“ atidarymas
2019-10-03 17:30 (Europe/Moscow) | Šiaulių dailės galerija
Maloniai kviečiame į žinomos Lietuvos tapytojos abstrakcionistės Arūnės Tornau personalinės parodos „Netvarios būsenos“ atidarymą Šiaulių dailės galerijoje spalio 3 d., ketvirtadienį, 17.30 val.

Šioje parodoje eksponuojami pastarojo dešimtmečio tapybos darbai, kelios instaliacijos ir mediniai skulptūriniai objektai, sukurti apie devyniasdešimtuosius metus. Dailininkei itin svarbus asmeniškas emocinis jos kaip moters kūrėjos žvilgsnis. Savo kūriniuose ji permąsto mirties kaip gamtos ciklo, kaitos, transformacijos, nykimo temą. Asmeniniai išgyvenimai sustiprina emocinį šių temų suvokimą, priverčia abstrahuoti esmines egzistencijos tiesas – laiko, amžinybės klausimus, vienos materijos virsmo kita, pradžios – pabaigos sąvokas.
Pastarųjų metų didžiaformatėse A. Tornau drobėse temos išsigrynino, apsivalė nuo nereikalingų smulkmenų, koloritas tapo santūresnis, spalvos prislopintos. Tos pačios dailininkei svarbios nesibaigiančio gyvenimo temos (blukimas, irimas, trūnijimas, destrukcija) ėmė rezonuoti su visai kitomis, „apokaliptinėmis“ nuojautomis, išėjo į platesnį šiuolaikinio meno kontekstą, reaguojantį į globalias dabarties politines, ekologines, ekonomines krizes. Ramus, sutelktas vaizdas jos kūryboje priešpastatomas intensyviam šiuolaikinės informacijos srautui. Ši tema atrodo aktuali ir savo egzistencine poetika: gamtos ir žmogaus būties trapumo temos susisieja su aktualia sociologine modernybės epochos griūties jausena.
Ieškodama įvairesnės meninės išraiškos, dailininkė grįžta prie objektų kūrimo – tapybą papildydama erdvinėmis instaliacijomis. Jungdama ir abstrahuodama biografines akimirkas, paverčia jas meniniais artefaktais. Tapybos ir objektų jungtis kuria papildomą naują meninę kokybę ir stiprią emocinę atmosferą.
Arūnės Tornau paroda Šiaulių dailės galerijoje veiks spalio 3 – 22 dienomis.
Šiaulių dailės galerijos darbo laikas:
antradienį – penktadienį 10-18 val., šeštadienį 10-17 val., nedarbo dienos – sekmadienį ir pirmadienį.

Susitikimas su gamtos filmų kūrėju Valdu Mikolaičiu
2019-10-02 16:30 - 17:30 (Europe/Moscow)
Spalio 2 d. 16.30 val. Šiaulių jaunųjų gamtininkų centre vyks susitikimas su gamtos filmų kūrėju Valdu Mikolaičiu. Autorius net du kartus yra pelnęs prestižinę Petro Abukevičiaus premiją už filmus apie gamtą.
Kasmetinę Petro Abukevičiaus premiją 1998-aisiais įsteigė Aplinkos ir Kultūros ministerijos ir Lietuvos televizija garsiam režisieriui ir operatoriui, gyvosios gamtos dainiui Petrui Abukevičiui atminti ir siekiant skatinti tęsti jo misiją – kurti filmus apie gamtą
Pirmą kartą premija Valdui Mikolaičiui skirta už filmą „Pavienės bitės“ 2013 metais. „Pavienės bitės“ – tai intriguojantis trijų dalių pasakojimas apie šių bičių biologiją, namų kūrimą ir rūpinimąsi savo palikuonimis. Pasidomėjus, kur slypi sėkmės paslaptis, pripažinimą pelnęs šiluviškis teigia, kad esmė – paprastume. Pagrindinis jo tikslas buvo sukurti informatyvų filmą, kuris, be kita ko, būtu ir patrauklus. O esminė paskata – Lietuvoje trūksta įdomių filmų apie gamtą, kurie galėtų būti atsvara amerikietiškai produkcijai.
Antrą kartą sėkmė Valdui Mikolaičiui nusišypsojo 2018 metais, geriausiu filmų apie gamtą pripažintas filmas „Vorų ratilinis“. Sukurti šį filmą buvo tikras iššūkis filmo autorius prisipažino, kad bandydamas nufilmuoti tinklus pinančius vorus ne kartą patyrė fiasko: „Bandymų buvo ne vienas, bet šį kartą pasiryžau ir naktimis, nuo 10 valandos vakaro iki 5 valandos ryto, stebėdavau, ką vorai veikia. Buvau didžiai nustebęs dėl to, ką pamačiau. Filmu norėjau atkreipti dėmesį į vorus, kad žmonės žinotų ir nebijotų“
Valdas Mikolaitis yra sukūręs ir daugiau filmų gamtos tema, labiausiai jį traukia mikro pasaulis. Tikėsimės, kad susitikimo su žiūrovais metu jis atskleis paslaptį – kaip sukurti gerą filmą apie gamtą.
Renginys skirtas Pasaulinei gyvūnijos dienai paminėti. Projektas „Žalias kinas“.

OKT / Vilniaus miesto teatras: Žmogus iš Podolsko
2019-10-01 18:00 (Europe/Moscow) | Šiaulių dramos teatras
REŽISIERIUS Oskaras Koršunovas
Iš rusų kalbos vertė Rolandas Rastauskas
Scenografija Linas Liandzbergis
Kostiumų dailininkas Rūta Lendraitytė
Muzika Diopo Ndugu

Įprasta policijos nuovada, į kurią pristatomas sulaikytasis – niekuo neypatingas jaunuolis, nedidelio miestelio gyventojas. Sulaikymo pagrindas lieka neaiškus – jaunuolis yra blaivus, jo dokumentai tvarkingi, o konkrečių jo tariamai padarytų pažeidimų nenustatyta. Tačiau policininkai vis vien surengia jam emocionalią apklausą, o jų užduodami klausimai visiškai neatitinka mums įprastos apklausos logikos. Apklausa pavirsta intensyvios psichoterapijos seansu, priverčiančiu sulaikytąjį naujai pažvelgti į savo beprasmį gyvenimą. Policininkai pasirodo besantys itin išsilavinę intelektualai, turintys kilnią misiją – parodyti, koks įdomus ir spalvingas eilinio žmogaus gyvenimas.

„Gyvena kaip automatas… nemyli, niekina savo miestą ir jo gyventojus… diena iš dienos nesąmoningai atlieka vienus ir tuos pačius veiksmus… nesuvokia savęs… nemato aplinkui nieko gražaus ir įdomaus… nesuvokia adekvačiai aplink srūvančios Tikrovės… negerbia Tikrovės… O kodėl Tikrovė didžiąja raide?“

Pjesė „Žmogus iš Podolsko“ – žymaus šiuolaikinio Rusijos rašytojo Dmitrijaus Danilovo debiutas dramaturgijoje.

Premjera 2019 gegužės 15 d.

Bilietai platinami:
https://www.ticketmarket.lt/lt/e/renginys/zmogus-is-podolsko-oskaro-korsunovo-teatras-siauliai-dramos-teatras-bilietai
ir
https://www.tiketa.lt/LT/premjera__okt__vilniaus_miesto_teatras_rez__oskaras_korsunovas__zmogus_is_podolsko_21327

Pianistės Veronikos Vitaitės jubiliejinis vakaras
2019-10-01 18:00 (Europe/Moscow) | „Polifonijos” salė
Spalio 1 d. 18:00 val. Pianistės Veronikos Vitaitės jubiliejinis vakaras
Koncerte fortepijoninę muziką atliks profesorės Veronikos Vitaitės mokiniai, tarptautinių konkursų laureatai:
Guoda Gedvilaitė (Vokietija),
Martyna Jatkauskaitė (Graikija),
Darius Mažintas(lietuva).
Programoje: F.Mendelsohn-Bartoldy, C.Schumann, F.Chopin, F.Liszt, S.Rachmaninov, A.Kapustin kompozitorių kūriniai.
GUODA GEDVILAITĖ. Pianistė pasižymi ryškiomis muzikinėmis idėjomis ir išskirtiniu muzikos atlikimu. G. Gedvilaitė mielai eksperimentuoja ir meta iššūkį nusistovėjusioms klasikinės muzikos taisyklėms bei mėgsta pateikti išskirtines žymių kompozitorių kūrinių interpretacijas. Jos scenos partneriai ne tik žymūs klasikos muzikai, bet ir aktoriai, baleto artistai arba džiazo instrumentalistai. Šiais metais pianistė skiria savo muzikines programas 19 a. romantikams ir Claros Schumann 200 metų gimimo jubiliejui.
G. Gedvilaitė 1995 m. tarptautinio M. K. Čiurlionio pianistų ir vargoninkų konkurso nugalėtoja, ji pelnė pirmąsias premijas ir šiuose užsienio konkursuose: N. Rubinšteino Paryžiuje (1997), “Chopin Gesellschaft“ Hannoveryje (1998), „Ennio Porrino“ Kaljaryje, Italijoje (2000), kamerinės muzikos Frankfurte (2002).
Pianistė koncertavo žymiausiuose tarptautiniuose renginiuose: Gštado vasaros muzikos festivalyje Šveicarijoje, Meraner Wochen vasaros muzikos festivalyje Italijoje, Guil Durance fortepijono ir kamerimės muzikos festivalyje Prancūzijoje, G. Kremerio vasaros festivalyje Lokenhauze Austrijoje, kuriame koncertavo su violončelininku D. Geringu. 2000 m. pianistė su ilgamečiu scenos partneriu smuikininku V. Čepinskiu debiutavo “Weill Recital Hall at Carnegie Hall“ Niujorke.
Muziką pamilti, ją suprasti ir atlikti mokė Profesorė Veronika Vitaitė M.K. Čiurlionio Menų Gimnazijoje bei Lietuvos Muzikos ir Teatro Akademijoje Vilniuje. Tobulinti meistriškumą padėjo studijos Frankfurte prie Maino Prof. L. Natochenny klasėje, bei interpretacijos seminarai, bendraujant su įžymiais pianistais, tokiais kaip L. Vlasenko, M. Voskresenskiu, B. Hesse-Bokowska, R. Buchbinderiu, J. Rose, T. Grubbu, A. Wattsu, V. Feltsmanu, I. Lazko, A. Lubimovu, P. Eicheriu, S. Perticarolli, A. Vardi, E. Indjicu, P. Badura-Skoda ir kt.
G. Gedvilaitės solo koncertų programos aprėpia muzikos lobyną nuo D. Scarlatti iki Billo Evanso kūrinių. Pianistė bendradarbiauja su Lietuvos bei Vokietijos styginiais kvartetais bei kitais kameriniais ansambliais. Ji koncertuoja su Lietuvos, Latvijos, Lenkijos, Anglijos, Suomijos ir Vokietijos orkestrais, diriguojant S.Sondeckiui, J.Domarkui, M. Pitrėnui, R.Šervenikui, J. Mikkelsenui, W. Schaeferiui, W. Rajskiui, P. Mountainui, H. Drewanzui, L.Kohleriui ir kt. Jos repertuare – Bacho, Mozarto, Beethoveno, Brahmso, Chopino, Strausso, Liszto, Ravelio, Čaikovskio, Rachmaninovo, Prokofjevo, Šostakovičiaus, Bernsteino, Bacevičiaus, Malcio fortepijoniniai koncertai ir kiti vertingiausi kūriniai fortepijonui.
G. Gedvilaitės 8 kompaktiniuose albumuose įrašyta Brahmso fortepijoninė muzika, valsų programa pavadinimu “La Valse”, Gedvilaitės – Čepinskio duetinėse kompaktinėse plokštelėse įrašytos Beethoveno, Brahmso ir R. Štrausso sonatos smuikui ir fortepijonui, pjesių smuikui ir fortepijonui rinkinys pavadinimu „Salut d’Amour“, bei neseniai išleistas ramių ir virtuoziškų pjesių rinkinys “Dedikacija sūnui”. Naujausias solinis įrašas “Ramuma “ kviečia nurimti, susikaupti, pailsėti ir kuris gali būti įsigijamas visuose kontinentuose per iTunes ir Amazon.
Nuo 2002 m. G. Gedvilaitė dėsto Frankfurto prie Maino aukštojoje muzikos mokykloje, veda tarptautinius meistriškumo kursus Lietuvoje ir Vokietijoje. Nuo 2004 m. ji yra konkurso -festivalio “Muzika be sienų” Druskininkuose vertinimo komisijos narė, o tarp 2010 iki 2019 m. savo meninėmis idėjomis vadovavo tarptautiniam fortepijoninės muzikos festivaliui „Klaviertage Bad Wildungen” Vokietijoje. Guoda Gedvilaitė visuomet labiausiai džiaugiasi, galėdama įgyvendinti bendrus muzikinius projektus tarp Lietuvos, Danijos ir Vokietijos, remiant jaunuosius šių šalių atlikėjus. Pianistės sugalvotas koncertų ciklas “Claros Schumann Salonas” kviečia klausytojus persikelti į 19 a., susitikti su romantinės epochos genijais ir pasigėrėti jų muzika.
MARTYNA JATKAUSKAITĖ. Gimusi Kaune, M. Jatkauskaitė tapo atpažįstama kaip viena lyderiaujančių jaunosios pianistų kartos atstovė. Tarptautinių konkursų nugalėtoja komisiją sužavi tiek techniniais įgūdžiais, tiek meistrišku sugebėjimu interpretuoti plataus diapazono kompozitorių kūrinius: D. Scarlatti, V. A. Mozart, L. Beethoven, R. Schumann, F. Chopin, C. Debussy, S. Rachmaninov, S. Prokofiev, D. Shostakovich ir kiti.
M. Jatkauskatė yra laimėjusi prizines vietas daguiau nei dvidešimtyje tarptautinių fortepijoninės muzikos konkursų. Pianistė gali didžiuotis esanti pirmosios vietos nugalėtoja tokiuose konkursuose, kaip: „Acquaviva delle Fonti – Giovanni Colafemmina” (Italija, 2014), „Giorgios Thymis“ (Graikija, 2011), taip pat ji yra laimėjusi „Guildhall School’s“ Auksinį Medalį, kurį yra pelnę žymiausi pasaulio pianistai: Jacqueline Du Pre, Bryn Terfel. Martyna Taip pat buvo pripažinta kaip „Naujas Talentas“ Jungtinėje Karalystėje leidžiamame žurnale „Classical FM“.
Pianistė yra atlikusi savo pasirodymus daugelyje šalių – Didžiojoje Britanijoje, Italijoje, Olandijoje, Vokietijoje, Prancūzijoje, Graikijoje, Ispanijoje ir Japonijoje. Taip pat yra koncertavusi įspūdingose visame pasaulyje pripažintose koncertinėse salėse: Wigmore Hall (JK), Cadogan Hall (JK), Barbican hall Sala Verdi (Italija), Megaron Thessaloniki (Graikija), Fazioli Hall (Italija). Martyna yra gavusi Londono filharmonijos orkestro, Martino muzikos stipendiją, kurios dėka savo pasirodymą atliko „Royal Festival Hall“ (Londonas) ir Queen Elizabeth Hall/Purcell Room (Londonas) salėse. Taip pat savo pasirodymus pianistė yra turėjusi kartu su Londono Festivalio Orkestru, Thessaloniki State simfoniniu orkestru, Lietuvos nacionaliniu simfoniniu orkestru, Lietuvos kameriniu orkestru, Kauno simfoniniu orkestru, Guildhall simfoniniu orkestru, Mihail Jora Bacau orkestru, diriguojant Dirk Kaftan; Vasily Petrenko; Ross Pople, Peter Stark Modestas Pitrenas, Andreas Tselikas; Juozas Domarkas, Ovidiu Balan; Saulius Sondeckis; Espen Selvik ir kitais. Martynos pasirodymus yra transliavę: Lietuvos nacionalinė televizija ir radijas, RWE radijas kartu su Sudwestfallen filharmonijos orkestru (Vokietija).
DARIUS MAŽINTAS. Dar vienas prof. V. Vitaitės mokinys, pasiekęs pripažinimą itek Lietuvoje, tiek tarptautinėje erdvėje. Atlikėjas su soliniais rečitaliais yra apkeliavęs daugelį užsienio šalių: JAV, Vokietija, Prancūzija, Italija, Rusija, Švedija, Olandija, o solinės ir kamerinės muzikos rečitalius surengęs prestižiniuose festivaliuose: Aspen music festival (JAV), Westchester piano festival (JAV), Sommerakademie (Vokietija), Holland Music Sessions (Olandija), GAIA Chamber Music festival (Šveicarija).
2011 metai, profesine prasme, pianistui buvo itin dosnūs: Darius Mažintas sėkmingai debiutavo garsiojoje Amsterdamo Concertgebouw salėje bei išleido debiutinę kompaktinę plokštelę su J. S. Bacho, L. van Beethoveno ir A. Skriabino kūriniais.
Apie šį fortepijoninės muzikos atlikėją yra pasisakęs ir maestro, prof. S.Sondeckis: „Darius Mažintas – jaunas, aktyviai koncertinėje veikloje pasireiškęs pianistas. Savo muzikalumu ir savita, įdomia interpretacija jau atkreipė mūsų klausytojų auditorijos dėmesį ir pripažinimą. Šis pianistas yra vertas ir tarptautinės publikos dėmesio.“ (2010 m.)
Bilietų kaina 7 ir 4 € (nuolaida taikoma moksleiviams, studentams, senjorams ir neįgaliems pateikus pažymėjimą).
Bilietus galite įsigyti Polifonijos kasoje (Aušros al. 15) ir visose Ticket Market kasose.
Bilietų rezervacija telefonu: (8 41) 52 52 07
__________
Visą rugsėjo mėnesį galite įsigyti „Muzika pro atvirą langą“ ABONEMENTUS! 3 pasirinkti šio ciklo koncertai tik už 21 eurą. ABONEMENTUS galite įsigyti TIK Aušros al. 15, kamerinės salės „Polifonija“ kasoje.
Abonementų kiekis ribotas!

Protų mūšis „Legato“
2019-10-01 14:00 (Europe/Moscow) | „Polifonijos” salė
Spalio 1 d. 14:00 val. Protų mūšis „Legato“
Kviečiame spalio 1 d. 14 val. švęsti tarptautinę muzikos dieną Šiaulių kamerinėje salėje „Polifonija“ ir dalyvauti protų mūšyje „Legato“.
1975 m. UNESCO paskelbė spalio 1-ąją Tarptautine muzikos diena. Vienas iš šios šventės iniciatorių – kompozitorius Dmitrijus Šostakovičius. Šią dieną įvairiose šalyse rengiami geriausių šalies atlikėjų koncertai, o valstybinis kamerinis choras „Polifonija“ jau antrus metus iš eilės Šiauliuose organizuoja muzikinį protų mūšį „Legato“.
Protmūšis – tai intelektualus komandos formavimo renginys, kurio tikslas įtraukti moksleivius ir muzikinės akademinės bendruomenės narius į kultūrinį gyvenimą dalyvaujant protų mūšyje „Legato” bei, žinoma, smagiai ir naudingai praleisti laiką. Tai taip pat žinių turnyras, kuriame dalyviai demonstruoja savo išmanymą muzikos istorijos, žanrų, kūrėjų ir atlikėjų srityse.
Norintys dalyvauti, savarankiškai buriasi į komandas nuo 5 iki 10 asmenų, sugalvoja savo komandos pavadinimą, išsirenka kapitoną ir iki rugsėjo 26 d. registruojasi el. paštu: julija@polifonija.lt (registracijoje būtina nurodyti komandos pavadinimą, narių skaičių ir kapitono kontaktus).
Turnyro trukmė – 3 val.

Komedija „2 smegenų istorija“
2019-09-29 18:00 (Europe/Helsinki) | Koncertų salė „Saulė”
Režisierius: Sakalas Uždavinys
Autorius: Remiantis Marku Gangoru (Mark Gungor)
Kompozitoriai: Martynas Bialobžeskis ir Jonas Jurkūnas
Dailininkai: Imantas Boiko ir Asta Kavaliauskaitė
Kostiumų dailininkas: Ruslanas Rybakovas

Vaidina:
Arūnas – Arūnas Valinskas
Inga – Inga Valinskienė
Lina – Lina Rastokaitė
Sakalas – Sakalas Uždavinys

Arūno Valinsko debiutas teatro scenoje! „Kalbėsime apie tai, kaip gyventi santuokoje ir nieko nenudobti“

Kodėl moterys nori tuoktis, o vyrams gerai ir taip? Kodėl vyrai vienu metu gali daryti tik vieną darbą, o moterys tiesiog džiūsta akyse be trijų skirtingų veiklų iškart? Kodėl vyrams svarbu tik veiksmas ir pasekmė, o moterims dar ir visos aplinkybės: kaip, kodėl, kodėl ne?

Visiems šiems klausimams atsakymai yra. Interaktyvi komedija „2 smegenų istorija“, paremta itin populiaraus JAV santuokos konsultanto Marko Gangoro (Mark Gungor) per daugybę praktikos metų surinkta medžiaga, – nepaprastai šmaikšti iliustracija tų skirtumų, kurie neabejotinai kiekvieną dieną ramybės neduoda daugybei porų.

Vieno vyro ir vienos moters dialogas atskleis, kur vyrai mėgsta pasislėpti nuo savo žmonų, kaip be pykčio priversti savo partnerį padaryti tai, ko nori, o svarbiausia, kodėl meilės problemos dažniausiai slypi ne širdyje, o galvoje.

Pasinaudojant neišsemiamomis šiuolaikinių technologijų galimybėmis sukurta scenografija šią interaktyvią komediją paverčia neabejotinai moderniausiu kūriniu Lietuvos teatro scenoje, leidžiančiu žiūrovui pamesti aiškią ribą tarp realybės ir iliuzijos, bei visu vyrišku ar moterišku protu pasinerti į jaudinančią ir intriguojančią kelionę po priešingos lyties pasaulį.
Interaktyviame šou-komedijoje pasirodo Linos Rastokaitės ir Arūno Valinsko pora arba Ingos Valinskienės ir Sakalo Uždavinio pora.
Atkreipiame dėmesį, kad pasirodančios poros sudėtis gali kisti.

Spektaklis vaikams „Kakė Makė ir atversta knyga“
2019-09-29 12:00 (Europe/Moscow) | Koncertų salė „Saulė”
Inscenizacijos autorė ir režisierė – Virginija Kuklytė
Kompozitorius – Faustas Venckus
Choreografė – Sigita Mikalauskaitė
Kostiumų dailininkė – Vita Eidimtaitė

AKTORIAI
Netvarkos nykštukas: Rokas Petrauskas, Šarūnas Navickas
Kakė Makė: Adelė Teresiūtė – Aukštikalnė, Paulė Konstancija Giniotaitė
Tėtis: Leonas Milius, Šarūnas Gedvilas
Mama: Marta Lipčienė, Gabrielė Malinauskaitė-Rudzienė
Čiūčia: Laurynas Jurgelis, Eimantas Pakalka

NAUJIENA
Žaismingas spektaklis „Kakė Makė ir atversta knyga“ jau „Domino“ teatre!
Ei vaikai, maži ir dideli, smalsūs ir išdykę, mylimiausi vaikų herojai Kakė Makė ir Netvarkos nykštukas atkeliauja pas Jus! O kartu su jais į linksmus nuotykius pasiners daugybė jūsų pamėgtų personažų: smagiai valytis dantukus jus mokys Dantukų fėja, visus linksmins šuniukas Čiūčia, stebins iš mėnulio atvykę nykštukai, Kakę Makę aplankys Mamaisa ir Nanaisa. Spektaklyje skambės nuostabios dainelės, šoksime, dainuosime, pramogausime!
Spektaklis „Kakė Makė ir atversta knyga“ pastatytas pagal Linos Žustautės knygeles „Kakė Makė ir dantukų fėjos puota“ bei „Kakė Makė ir pabėgusios ausys“. Jis leidžia į įprastas gyvenimo situacijas pažvelgti kiek kitaip ir žaismingiau įveikti kylančius iššūkius. Ypatingas dėmesys skiriamas interaktyvioms dekoracijoms, kurios tampa svarbi vaidinimo dalis bei mažuosius žiūrovus įtraukia ir priverčia jaustis kaip namuose.

Šopturgis
2019-09-29 10:00 - 16:00 (Europe/Moscow) | Šiaulių arena
Šopturgis – tai mugė, skirta stilių ir išskirtinumą mėgstantiems žmonėms, tačiau šiemet mugėje galėsite rasti ne tik tai, kuo puikiai apsirengsite ar pasipuošite. Kiekvienas lankytojas turės galimybę įsigyti puikių ir išskirtinių gaminių bei pabendrauti su jų gamintojais, kūrėjais, susitikti su dizaineriais ir menininkais bei linksmai ir produktyviai praleisti laiką.
Šopturgyje rasite:

Originalių bei kokybiškų drabužių ir aprangos detalių;
Unikalių papuošalų bei aksesuarų;
Vaikams skirtų prekių;
Įdomių ir originalių smulkmenų namams;
Išskirtinių ir kokybiškų maisto gaminių;
NEMOKAMAS Velykines dirbtuvėles vaikams ir suaugusiems.

Čiupk į parankę kompanijoną ir kartu ateikite į Šiaulių Šopturgį! Tai mugė – kurios visi laukiame su didžiuliu nekantrumu.
Renginio vieta: Šiaulių arena (J. Jablonskio gatvė 16, LT-78162)

Galimybių festivalis „Tavo PIN kodas“
2019-09-27 10:00 (Europe/Moscow) | Šiaulių arena
Šiaulių valstybinė kolegija, jau antrus metus kartu su Šiaulių arena organizuojančios šį renginį, žada bene didžiausią metų festivalį Šiaulių apskrities jaunimui!
Renginio organizatoriai kviečia sužinoti, kuo galima užsiimti Šiauliuose ir ieškoti naujų idėjų, padėsiančių pažinti save, atrasti savąjį PIN KODĄ.
PRANEŠĖJŲ ZONOJE numatyti garsių žmonių, žymių įvairių sričių profesionalų pranešimai jaunimui aktualiomis temomis. VEIKSMO ZONOSE bus pristatomos mokymosi, studijų, neformalaus švietimo ir saviugdos paslaugos, teikiamos Šiauliuose, įvairios jaunimo programos, projektai ir iniciatyvos, savanorystė ir kitos savirealizacijos galimybės.
Šis renginys suteikia išskirtinę galimybę jaunimui pristatyti savo organizaciją, siūlomas veiklas, projektus, atspindinčius šių dienų aktualijas. Kviečiame galimybių festivalyje dalyvauti visas organizacijas / įstaigas, kurios vykdo įvairias jaunimo ugdymo ir užimtumo veiklas (valstybines, privačias, nevyriausybines organizacijas; progimnazijas ir gimnazijas; specialiąsias mokyklas; aukštąsias mokyklas, profesinio mokymo įstaigas, valstybinių tarnybų institucijas, neformalaus ugdymo organizacijas, būrelius, klubus, jaunimo organizacijas ar susibūrimus ir kt.). Šiaulių valstybinė kolegija pakvies gimnazistus dalyvauti interaktyviose kūrybinėse dirbtuvėse, žada ir kitų naujovių, apie kurias bus paskelbta jau greitai!
Laukia išties daug įdomių veiklų vyresniųjų klasių moksleiviams!
Tikslinė TAVO PIN KODO auditorija – moksleiviai, studentai, mokytojai, tėvai. Renginyje tikimės sulaukti maždaug 5000 lankytojų.
Galimybių festivalis TAVO PIN KODAS – tai lengviausias būdas iš pirmų lūpų sužinoti apie įvairius projektus. Pagrindinėje Šiaulių arenos scenoje išvysime būrį Lietuvos žvaigždžių, kurios jau rengia įkvepiančius pranešimus apie tai, kas įdomu jaunimui. Sekite informaciją ir viską sužinokite pirmieji!
Renginys NEMOKAMAS. Jeigu nuspręsite savo įstaigos renginyje nepristatyti, labai kviečiame tiesiog atvykti į festivalį ir įsilieti į jo dalyvių būrį!

Icchoko Mero (1934–2014) kūrybos vakaras
2019-09-23 18:00 (Europe/Moscow) | „Laiptų galerija”
Litvakų kultūros dienos Laiptų galerijoje tęsiasi.
Rugsėjo 23 d. (pirmadienį), 18 val. – Icchoko Mero (1934–2014) kūrybos vakaras Laiptų galerijoje.
Dalyvauja hum. m. dr. Loreta Mačianskaitė,
aktorius Andrius Bialobžeskis,
Dalia Dėdinskaitė (smuikas), Gleb Pyšniak (violončelė).

Rugsėjo 23 -ąją – Lietuvos žydų genocido dieną – Laiptų galerijoje skambės vieno žymiausių Lietuvos kompozitorių, Nacionalinės kultūros ir meno premijos laureato Anatolijaus Šenderovo (1945–2019), muzika. Icchoko Mero kūrybos vakaras vyks rugsėjo 4 d. atidarytos Litvakų – Neemijos Arbit Blato, Solomono Teitelbaumo, Adomo Jacovskio – parodos darbų apsupty.

Maloniai kviečiame.

Ugnies skulptūrų festivalis „Saulės stulpai“
2019-09-21 20:00 (Europe/Moscow) | Talkšos pakrantė
Rugsėjo 9 d. Šiauliuose, Talkšos ežero pakrantėje prasidėjo pirmą kartą mieste vyksiantis keramikinių šamotinių ugnies skulptūrų festivalis SAULĖS STULPAI. Plenerą-festivalį rengia Šiaulių dailės mokykla. Tai unikalus pilotinis projektas, kuriuo siekiama gražinti, sukultūrinti ir humanizuoti viešas miesto erdves. Meniniai projektai visiems miesto gyventojams ir svečiams matomose ir prieinamose vietose skatina ieškoti naujų meninių idėjų ir formų, kuriančių miesto savitumą ir tapatumą, tad Šiauliuose rugsėjo 21 d. vakarą bus įspūdingai išdegamos ir atidengiamos pirmosios keturios šamoto skulptūros.
Profesionalių menininkų kuriamos keramikinės ugnies skulptūros yra technologiškai sudėtingo, labai specifinio kūrybinio proceso rezultatas. Skulptūros kuriamos iškart ant specialių krosnių, lipdomos maždaug vieną – dvi savaites, jų aukštis yra apie 2 metrus ir turi ažūrinį dekorą. Būtent tai sukuria ypatingą grožį skulptūras išdegant ir vėliau naudojant kaip viešų erdvių meninius akcentus. Skulptūrų lipdymas bei išdegimas vyks atviroje viešoje erdvėje – Talkšos ežero pakrantėje. Šis gyvas, intriguojantis procesas yra matomas visiems praeiviams – miesto gyventojams ir svečiams, o skulptūrų išdegimo procesas yra vizualiai labai efektingas reginys – skulptūros degamos suvyniojus jas į specialią dangą, uždegtos jos kibirkščiuoja ir žaižaruoja, todėl tamsiu paros laiku sukuria įspūdingą reginį. Pirmajame ugnies skulptūrų plenere – festivalyje dalyvauja šie Latvijos ir Lietuvos menininkai: Aleksnadrs Djačenko, Marite Djačenko, Ilze Emse-Grinberga, Irena Šliuželienė, Vilius Šliuželis, Vitalija Kurtinaitienė.
Festivalio pavadinimas „Saulės stulpai“ parinktas dėl Šiaulių miesto, kaip Saulės miesto identiteto įtvirtinimo. Skulptūrų išdegimo pagrindas – ugnis, ta pati materija kaip ir Saulės, todėl tai vienija tiek fizine, tiek dvasine bei istorine prasme. Pirmojo plenero metu ir būtų interpretuojama būtent saulės simbolika, tiek pasitelkiant mitologiją, tiek šiuolaikišką interpretaciją, o skulptūrų vaizdas, primenantis stulpus, siejasi ir su mūsų valstybės simbolika – Gediminaičių stulpais.
Skulptūrų išdegimas ir atidengimas vyks rugsėjo 21 d., 20.00 val. Talkšos ežero pakrantėje, rudens lygiadienio šventės MĖNUO SAULUŽĘ VEDĖ metu. Baltų vienybės dienai skirto renginio metu, atidengiant skulptūras žiūrovai dar galės mėgautis UGNIES IR ŠOKIO GRUPĖS 13 pasirodymu.
Kviečiame nepraleisti šio unikalaus reginio – ugnies ir meno šventės!

Spektaklis „Vasarvidžio nakties sapnas“
2019-09-21 18:00, 2019-09-20 18:30 (Europe/Moscow) | Šiaulių dramos teatras
Režisierius ir scenografas – Paulius Ignatavičius
Kostiumų dailininkės – Justina Jurevičiūtė, Greta Milevičiūtė
Kompozitoriai – Dominykas Morkūnas, Eligijus Žilinskas
Šviesų dailininkas – Darius Malinauskas
Režisieriaus padėjėja – Rita Pocevičiūtė
„Vasarvidžio nakties sapnas“ tai pašėlęs visą naktį ūžiantis vakarėlis, kuriame, apsvaigę nuo stebuklingų burtų ir gyvenimo geismo žmonės žaidžia beprotišką meilę, lengva širdimi kurstydami vienas kito aistras. Čia už nieką nereikia prisiimti atsakomybės, viskas vardan kaifo, vardan beprotiško šėlsmo ir užsimiršimo. Kai fikcija tampa stipresnė už realybę, įsimylėti galima bet ką, kad ir asilą.
Šiame sapne klaidžiojantys veikėjai iki beprotybės ieško meilės, išbando begales būdų, kaip ją pasiekti. Meilė jiems – euforija, įsimylėjimas, galia, kančia, princas ant balto žirgo, undinėlė, laukianti mylimojo vandenyno gelmėse. Meilė stimuliuoja, pakylėja ir uždengia vidinę tuštumą. Tačiau tuštuma vis tiek išsiveržia visa savo žlugdančia jėga ir vakarėlis virsta tikrovę nušviečiančiu rytu, kai tenka prisiimti atsakomybę už save ir už kitą.
Ką reiškia pabusti iš vasarvidžio nakties sapno? Gal šis sapnas tęsis iki pat mirties? Gal mums nelemta patirti tikrovės, o kartu ir tikros meilės? O gal tereikia permąstyti mūsų meilės koncepcijas? Kas iš tikrųjų yra laisvė, kas iš tikrųjų yra meilė? Ne visuomenės suformuota, ne religijos sugalvota, ne tėvų įskiepyta, bet mūsų pačių atsakomybės jausmo subrandinta laisvė ir meilė.

Rudens lygiadienio šventė „Baltų jungtys“
2019-09-21 17:00 (Europe/Moscow) | Talkšos pakrantė
Rugsėjo 21 d. Talkšos ežero pakrantėje vyks rudens lygiadienio šventė „Baltų jungtys“. Programoje: akcija „Visa Lietuva šoka“, kurios metu bus šokami lietuviški ir latviški folkloriniai šokiai, baltiškos jungtuvių apeigos, kurias atliks Šiaulių kultūros centro apeiginio folkloro ansamblis „Rėda“, folk grupės „JJO / Jauno Janiu orkestris“ (Latvija) ir baltiško folkmetalo grupės „Ūkanose“ koncertai, plenero „Saulės stulpai“ skulptūrų atidengimas, kuriame dalyvaus Lietuvos ir Latvijos menininkai.
Renginys bus filmuojamas ir fotografuojamas.

Renginys nemokamas

Spektaklis "Testosteronas"
2019-09-20 18:00 (Europe/Helsinki) | Koncertų salė „Saulė”
Bilieto kaina: 13,20 – 19,20 €
Komedija be cenzūros (N-18)
Režisierius: Olegas Šapošnikovas (Oļegs Šapošņikovs)
Autorius: Andrėjus Saramonovičius (Andrzej Saramonowicz)
Kompozitorius: Audrius Balsys
Dailininkas: Vojtekas Stefanekas (Wojciech Stefanek)
Kostiumų dailininkas: Juozas Statkevičius

Vaidina:
Stavrosas – Andrius Žiurauskas
Kornelis – Algirdas Gradauskas, Eimutis Kvoščiauskas
Janis – Julius Žalakevičius
Eligijus – Gytis Ivanauskas, Mindaugas Ancevičius
Vabalas – Algis Ramanauskas
Tretinas – Nerijus Gadliauskas, Eimutis Kvoščiauskas
Kazys – Dalius Skamarakas, Jokūbas Bareikis
Šis spektaklis be išimčių skirtas tik asmenims nuo 18 metų.
Moterys ir vyrai sutaria vieninteliu klausimu – ir vieni, ir kiti nepasitiki moterimis.
Režisieriaus Olego Šapošnikovo (Oļegs Šapošņikovs) pastatytas spektaklis pasakoja apie jaunikį, kurį ką tik prie altoriaus paliko mylimoji. Visiškai sugniuždytas, vilties ir nuovokos netekęs vyras, bičiulių ir artimųjų padedamas, bando atgauti dvasinę pusiausvyrą ir išsiaiškinti, kodėl taip nutiko.
Pjesė giliai narsto amžiną vyrų ir moterų santykių temą, tačiau šiame spektaklyje tai daroma labai „vyrišku“ būdu – tiesmukai, nebijant keiksmažodžių ir vaizdingų, emocionalių išsireiškimų.
Dėmesį pjesė prikausto netikėtais siužeto vingiais, atskleidžiančiais žmogiškos prigimties netobulumą ir egoistiškumą, esminį poreikį mylėti ir būti mylimam, norą, kad tau būtų atleista, o tuo pačiu negebėjimą atleisti kitam.
Spektaklyje vaidina puikiai teatro gerbėjams pažįstami aktoriai: Algis Ramanauskas, Algirdas Gradauskas, Gytis Ivanauskas, Eimutis Kvoščiauskas, Nerijus Gadliauskas, Julius Žalakevičius, Andrius Žiurauskas, Mindaugas Ancevičius, Dalius Skamarakas ir Jokūbas.
https://www.youtube.com/watch?v=iJdig002c1o

Auto-orientacinis žaidimas "Įkalinti laike Šiauliai"
2019-09-14 10:00 (Europe/Moscow)
Įkalinti laike Šiauliai – tai interaktyvus auto-orientavimosi žaidimas, kuris žaidžiamas naudojantis išmaniaisiais telefonais su internetu ir automobiliais 🚗🚕🚓 Žaidime dalyvaujančios komandos turi panaudoti savo loginį mąstymą ir greitai priimti sprendimus. Komandos varžosi tarpusavyje, o greičiausiai visas užduotis įveikusi komanda pretenduoja į pagrindinį prizą! 🏆
Reikalavimai komandoms yra labai paprasti:
• 3-5 žmonių įgula;
• išmanusis telefonas+internetas;
• automobilis;
• eismo taisyklių laikymasis.
Žaidimą sudaro įvairios užduotys: loginės, fizinės, galvosūkiai. Norėdami jas įveikti varžybų dalyviai turės gerai padirbėti ir įveikti nemažą atstumą savo automobiliu 🤹🏻‍♂️ Žaidime laimės ta komanda, kuri visas užduotis atliks tiksliausiai ir greičiausiai ⏰
Bilietas į renginį čia

Žaidimo starto data ir laikas: rugsėjo 14 d. 10:00 prie Šiaulių arenos, adresu J. Jablonskio g. 16, Šiauliai.
Ekipažo (vieno automobilio) starto mokestis – 25 eurai.
Maršruto ilgis apie 70 km.
Varžybų finišas planuojamas Pramogų sodyboje „Prie Gardelių”. Finišavusios komandos kviečiamos pasilikti sodyboje renginio after-parčiui!

Koncertas „75 minutės džiazo“
2019-09-13 18:00 (Europe/Moscow) | „Polifonijos” salė
Rugsėjo 13 d. 18:00 val. 75 minutės džiazo
2019 m. kompozitorius Viačeslavas Ganelinas švenčia savo 75-ių metų jubiliejų ir kviečia pasiklausyti kartu su draugais suburto „Trio Alliance“ džiazo variacijų koncerto.
Atlikėjai:
Viačeslavas Ganelinas (fortepijonas),
Petras Vyšniauskas (saksofonas),
Arkadijus Gotesmanas (perkusija).
VIAČESLAVAS GANELINAS. Kompozitorius nuo 1987-ųjų gyvena Izraelyje. Prieš tai beveik 20 metų (1968-1984) jis dirbo Lietuvos valstybinio rusų dramos teatro muzikos skyriaus vedėju, tuo laikotarpiu sukūrė įvairios akademinės muzikos, komponavo kinui, teatrui, buvo ne kartą premijuotas. Viačeslavas Ganelinas yra parašęs muzikos daugiau, nei šešiasdešimčiai kino filmų ir daugiau, nei keturiasdešimčiai spektaklių, taip pat tris operas, kelis baletus, šešis miuziklus, koncertų įvairiems instrumentams.
Tačiau džiazo pasaulyje maestro ryškiausiai įsiamžino kaip legendinio trio su Vladimiru Čekasinu ir Vladimiru Tarasovu lyderis. Šis ansamblis gyvavo 1971-1986 metais ir davė galingą impulsą Lietuvos džiazo mokyklai. Jo tradicijos iki šiol gyvos Vilniaus džiazo muzikantų kūryboje.
Tai buvo buvo pirmasis Sovietų sąjungos kolektyvas, išpopuliarėjęs Europoje savo autentiška, neimituojančia amerikietiško džiazo kūryba. Jis įsitvirtino pasaulio džiazo muzikos istorijoje kaip viena ryškiausių visų laikų neamerikietiško džiazo grupių.
Viačeslavo Ganelino trio apkeliavo visą Senąjį Žemyną, JAV, gastroliavo Pietų Amerikoje, Kanadoje, Kuboje. Jo muzikai propaguoti prodiuseris Leo Feiginas įkūrė Londone įrašų kompaniją „Leo Records”, kuri iki šiol yra išleidusi 19 šio trio bei jo lyderio albumų. Legendinis kolektyvas buvo trumpam atnaujinęs savo veiklą 2003-ųjų metų Frankfurto knygų mugės proga.
V. Ganelinui puikiai sekasi ir Izraelyje. Dar 1988-aisiais jis buvo priimtas į Izraelio kompozitorių sąjungą, iš karto pradėjo dėstyti Jeruzalės muzikos ir šokio akademijoje, netrukus tapo Džiazo katedros vedėju ir profesoriumi.
Maestro toliau produktyviai kuria muziką, inicijuoja „free” džiazo bei tarpžanrinius meno projektus, rengia Izraelyje tarptautinį “Jazz Globus” festivalį. Jis plačiai koncertuoja su “Ganelin Trio Priority”, kuriame groja saksofonininkas Petras Vyšniauskas ir vokiečių perkusininkas Klausas Kugelis, muzikuoja trio su bosininku Victoru Fonarovu ir būgnininku Miša Markovičiumi, duetuose su jais abiem, su vokaliste Esti Kenan-Ofri, ūdo virtuozu Gershonu Waiserfireriu, saksofonininku Nedu Rothenbergu, kontrabosininku Vladimiru Volkovu ir kitais atlikėjais.
2014 metais Viačeslavui Ganelinui buvo įteiktas „Vilnius Jazz“ apdovanojimas už nuopelnus Lietuvos džiazui. 2010-aisiais jis apdovanotas Lietuvos muzikų sąjungos „Auksiniu disku“. Maestro nuopelnai šalies kultūrai taip pat įvertinti Vytauto Didžiojo ordino Riterio kryžiumi (2003 m.), o Izraelio džiazui – “Landau Prize” apdovanojimu (2005 m.), 2019-taisiais kompozitorius ir džiazo virtuozas švenčia savo 75-ių metų jubiliejų.
PETRAS VYŠNIAUSKAS – džiazo muzikantas, saksofonistas, klarnetistas, Didžiojo Lietuvos kunigaikščio Gedimino V laipsnio ordino kavalierius. 2008-siais metais P. Vyšniauskui buvo įteiktas „LT tapatybės“ apdovanojimas už Lietuvos vardo garsinimą kultūros srityje, taip pat Pasaulio intelektinės nuosavybės organizacijos apdovanojimas už kūrybinę veiklą bei Baltijos Asamblėjos apdovanojimas „Už profesionalų praeities vertybių perteikimą muzikos avangardo kontekste ir baltų identiteto sklaidą pasaulyje”. Jau 27-erius metus gyvuoja jo ir perkusininko Arkadijaus Gotesmano duetas „PetrArka”, o „Ganelin Trio Priority“ yra viena pagrindinių tarptautinių saksofonininko grupių.
P. Vyšniauskas yra vienas Lietuvos profesionaliosios saksofono mokyklos pradininkų ir pagrindėjų. Šlovinga jo muzikinė karjera trunka jau daugiau kaip tris dešimtmečius. Jis – labiausiai tituluotas šalies džiazo kūrėjas.
Anot Petro Vyšniausko, džiazas – tai pirmiausia bendravimas: čia glūdi įdomiausi atradimai, todėl kūrėjas niekada nefiksuoja savo muzikos partitūrose. „Mano kūryba – galvoje. Nesuprantu, kodėl žmonės dažnai tuo stebisi, lyg užrašyta ji taptų geresnė“, – yra sakęs muzikantas.
ARKADIJUS GOTESMANAS – perkusinės muzikos atlikėjas bei vienas išradingiausių ir produktyviausių Lietuvos džiazo kūrėjų. Džiazo scenoje debiutavęs 9-ajame dešimtmetyje jis bendradarbiavo su daugybe įvairių krypčių muzikantų, tarp jų – Rolandu Dahindenu, Vladimiru Volkovu, Viačeslavu Gaivoronskiu, Arkadijumi Šilkloperiu, Julianu Josephu, Johnu Zornu, Jacku Sironu, Franku Londonu, Anthony Colemanu, Charlesu Gayle‘u, Timu Daisy, Joey Baronu, Barry Guy, Dominicu Duvaliu, Dave‘u Douglasu, Albertu Begeru.
Arkadijus Gotesmanas yra vienas nebylių filmų garsinimo gyva muzika entuziastų, populiarinantis šio žanro renginius Lietuvoje su įvairių šalių muzikantais. Perkusininkas groja ne tik džiazą, bet ir naujausią akademinę muziką, yra pristatęs Osvaldo Balakausko, Anatolijaus Šenderovo ir kitų kompozitorių kūrinių pasaulinių premjerų. Jis taip pat yra Vilniaus klezmerių orkestro įkūrėjas ir narys, klezmerių muzikos festivalio rengėjas.
Bilietų kaina 10 ir 8 € (nuolaida taikoma moksleiviams, studentams, senjorams ir neįgaliems pateikus pažymėjimą).
Bilietus galite įsigyti Polifonijos kasoje (Aušros al. 15) ir visose Ticket Market kasose.
Bilietų rezervacija telefonu: (8 41) 52 52 07
__________
Visą rugsėjo mėnesį galite įsigyti „Muzika pro atvirą langą“ ABONEMENTUS! 3 pasirinkti šio ciklo koncertai tik už 21 eurą. ABONEMENTUS galite įsigyti TIK Aušros al. 15, kamerinės salės „Polifonija“ kasoje.
Abonementų kiekis ribotas!

Medžio drožėjų pleneras „Žemaitiškas ličynas“
2019-09-11 12:00 - 2019-09-14 17:00 (Europe/Moscow) | Žaliūkių vėjo malūnas
Rugsėjo 11–14 d. Žaliūkių malūnininko sodyboje (Architektų g. 73, Šiauliai) vyks medžio drožėjų pleneras „Žemaitiškas ličynas“.

„Medžio drožėjų pleneras „Žemaitiškas ličynas“, įtrauktas į LR Vyriausybės patvirtintą Žemaitijos metų minėjimo 2019 m. planą, pabrėžiantis Šiaulių, kaip vieno svarbiausių Žemaitijos administracinių centrų, svarbą, padės atskleisti šio regiono kultūrinį identitetą. Projekto veiklos aprėps ne tik žemaitiškų kaukių („ličynų“) drožimo procesą su geriausiais šio amato meistrais, bet taip pat jo metu vyks paskaitos, mokymai-kūrybinės dirbtuvės visuomenei, vakaronės, o plenero rezultatai, kaip kultūrinės tradicijos tąsa, bus pristatyti ne tik Žaliūkių malūnininko sodyboje, bet ir kitose įstaigose.
PROGRAMA:
RUGSĖJO 11 D.
12 val. Plenero atidarymas. Šiaulių „Aušros“ muziejaus direktoriaus Raimundo Balzos sveikinimo žodis
12.30 val. Muzikuos ir šventinę nuotaiką skleis Šiaulių Dainų muzikos mokyklos folkloro ansamblis „VIEVERSĖLIS“ (vad. Arūnas Stankus)
13–18 val. Kūrybinės dirbtuvės su geriausiais ličynų meistrais iš visos Žemaitijos
19 val. Vakaro pašnekesiai. Etnografijos skyriaus vedėja Sigita Milvidienė „Šiaulių „Aušros“ muziejaus Užgavėnių kaukių kolekcija“
RUGSĖJO 12 D.
12–18 val. Kūrybinės dirbtuvės su geriausiais ličynų meistrais iš visos Žemaitijos
19 val. Vakaro pašnekesiai. Etnologas Arūnas Vaicekauskas „Žemaitiškos kaukės – nuo tradicijos iki individualios raiškos“
RUGSĖJO 13 D.
12–18 val. Kūrybinės dirbtuvės su geriausiais ličynų meistrais iš visos Žemaitijos
19 val. Vakaro muzika. Žemaitiškos dainos su bardu Povilu Girdeniu
RUGSĖJO 14 D.
12–15 val. Kūrybinės dirbtuvės su geriausiais ličynų meistrais iš visos Žemaitijos
13 val. Svečiuose Algerdas Česnauskas (Mažeikiai) su savo ličynom
14 val. Alberto Martinaičio (Šiauliai) Užgavėnių lėlių teatro pristatymas
15 val. Plenero uždarymas ir meistrų sukurtų darbų paroda
16 val. Žemaitiška vakaruška su Mažeikių kultūros centro folkloro ansambliais „ALKSNA“ (vad. Dainora Petrikienė ir Algirdas Vilkas) ir „ALKSNIOKĀ“ (vad. Dainora Petrikienė ir Jolanta Kaleckienė)

Per plenerą Žaliūkių malūnininko troboje veiks Šiaulių „Aušros“ muziejaus Užgavėnių kaukių paroda.
Renginiai nemokami.

Organizatorė – Žaliūkių malūnininko sodyba.

Šiaulių miesto garbės piliečio inauguracija ir dviejų dalių šventinis koncertas
2019-09-05 19:00 (Europe/Moscow) | Šiaulių arena
Iškilmingiausias metų renginys – Šiaulių miesto mero Artūro Visocko padėkos vakaras – duris atveria plačiajai visuomenei. „Kiekvienas Šiaulietis svarbus“ skelbia miesto gimtadienio šūkis „Aš esu Šiauliai“ ir kviečia miestą kuriančius, jame dirbančius ir gyvenančius žmones, pasaulio šiauliečius, miesto svečius į unikalų „Šiaulių dienių 783“ renginį, kuriame iškilminga ceremonija bus pagerbiamas ir inauguruojamas naujasis Šiaulių miesto garbės pilietis, vyks išskirtinis, ceremoniją praturtinantis dviejų dalių šventinis koncertas.
Pirmoje koncertinės programos dalyje dalyvauja:
Šiaulių kamerinis orkestras (meno vad. Ričardas Šumila), Šiaulių bigbendas (meno vad. Raitis Ašmanis), Lietuvos nacionalinio operos ir baleto teatro solistė Viktorija Miškūnaitė (sopranas), Latvijos nacionalinio operos ir baleto teatro tenorai Guntars Rungis, Nauris Puntulis ir Miervaldis Jenčs, Vilhelmas Čepinskis (smuikas), Šiaulių berniukų ir jaunuolių choras „Dagilėlis“ (meno vad. Remigijus Adomaitis), dirigentai Raitis Ašmanis ir Remigijus Adomaitis.
Antroje koncertinės programos dalyje dalyvauja:
legendinė grupė „Vairas“, scenos grandas Gytis Paškevičius ir LRT projekto „Du balsai – viena širdis“ duetas Aurelija ir Rapolas Meškauskai.
2019 m. rugsėjo 5 d. 19 val. Šiaulių arena, Jono Jablonskio g. 16
ORGANIZATORIUS:
Šiaulių miesto koncertinė įstaiga „Saulė“, Šiaulių kultūros centras, Šiaulių arena
Nemokami bilietai: ČIA

Koncertas, skirtas mokslo ir žinių dienai paminėti
2019-08-31 12:00 (Europe/Moscow)
31 d. 12 val. „Koncertas, skirtas mokslo ir žinių dienai paminėti“
Dalyvauja: Šiaulių pučiamųjų orkestras, Šiaulių I-osios muzikos mokyklos mokiniai, Kristina Valčiukienė (sopranas), Pijus Kondrotas (baritonas). Meno vadovas ir dirigentas Sigitas Vaičiulionis, dirigentas Gediminas Brūzga.
Prie Šiaulių turizmo ir informacijos centro, Vilniaus g. 213

Koncertus veda Raimonda Sližienė.

Esant nepalankioms oro sąlygoms, koncertai lauke nevyks.

KONCERTAI NEMOKAMI!
ORGANIZATORIUS – Šiaulių miesto koncertinė įstaiga „Saulė“

Chaimo Frenkelio vilos festivalio uždarymas
2019-08-28 18:00 (Europe/Moscow) | Chaimo Frenkelio viloje
RUGPJŪČIO 28 D. 18 VAL. FESTIVALIO UŽDARYMO KONCERTAS
Natalia Kutateladze (mecosopranas, Gruzija), Lietuvos nacionalinės filharmonijos simfoninis orkestras (meno vadovas Modestas Pitrėnas)
Dirigentas Robertas Šervenikas
Bilieto kaina: 10 Eur, su nuolaida 8 Eur*

Nemokamas koncertas „Džiazo klasika“
2019-08-28 12:00 - 12:30 (Europe/Moscow)
RUGPJŪČIO MĖNESIO:
28 d. 12 val. „Džiazo klasika“
Dalyvauja: Šiaulių bigbendas. Meno vadovas ir dirigentas Raitis Ašmanis.
Prie Šiaulių turizmo ir informacijos centro, Vilniaus g. 213

31 d. 12 val. „Koncertas, skirtas mokslo ir žinių dienai paminėti“
Dalyvauja: Šiaulių pučiamųjų orkestras, Šiaulių I-osios muzikos mokyklos mokiniai, Kristina Valčiukienė (sopranas), Pijus Kondrotas (baritonas). Meno vadovas ir dirigentas Sigitas Vaičiulionis, dirigentas Gediminas Brūzga.
Prie Šiaulių turizmo ir informacijos centro, Vilniaus g. 213

Koncertus veda Raimonda Sližienė.

Esant nepalankioms oro sąlygoms, koncertai lauke nevyks.

KONCERTAI NEMOKAMI!
ORGANIZATORIUS – Šiaulių miesto koncertinė įstaiga „Saulė“

CHARLIE CHAPLIN: DAINOS, MUZIKA IR CIRKAS
2019-08-22 21:00 (Europe/Moscow) | Chaimo Frenkelio viloje
RUGPJŪČIO 22 D. 21 VAL. CHARLIE CHAPLIN: DAINOS, MUZIKA IR CIRKAS
Filmą po atviru dangumi gyvai įgarsina Stein’as Skjervold’as (baritonas, Norvegija / Lietuva) ir ansamblis „Nepaklusnieji“: Vytautas Sriubikis (fleita), Žilvinas Brazauskas (klarnetas), Rasa Vosyliūtė (smuikas), Monika Kiknadzė (altas), Mindaugas Bačkus (violončelė), Sonata Zubovienė (fortepijonas), Rokas Zubovas (fortepijonas)
Bilieto kaina: 10 Eur, su nuolaida 8 Eur*

„KNYGOS TEATRO“ SPEKTAKLIS VAIKAMS „TRUMPOS ISTORIJOS APIE…“
2019-08-13 18:00 (Europe/Moscow) | Chaimo Frenkelio viloje
RUGPJŪČIO 13 D. 18 VAL. „KNYGOS TEATRO“ SPEKTAKLIS VAIKAMS „TRUMPOS ISTORIJOS APIE…“
Aktoriai: Aura Garmutė, Artūras Dubaka, Laura Misiukevičiūtė
Režisierė Redita Dominaitytė
Kostiumų dailininkė Greta Subatavičiūtė
Kompozitoriai: Modestas Kapustinskas, Laura Misiukevičiūtė
Molio dizainerė Augustė Maziukaitė
Bilieto kaina: 4 Eur, vaikams 2 Eur
